CELEX: 62016TN0712
Language: fi
Date: 2016-10-05 00:00:00
Title: Asia T-712/16: Kanne 5.10.2016 – Deutsche Lufthansa v. komissio

12.12.2016   
            
            
               FI
            
            
               Euroopan unionin virallinen lehti
            
            
               C 462/28
            
         Kanne 5.10.2016 – Deutsche Lufthansa v. komissio
   (Asia T-712/16)
   (2016/C 462/36)
   Oikeudenkäyntikieli: englanti
   
      Asianosaiset
   
   
      Kantaja: Deutsche Lufthansa AG (Köln, Saksa) (edustaja: asianajaja S. Völcker)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kokonaan tai osittain komission 25.7.2016 asiassa M.3770 – Lufthansa v. Swiss – tekemän päätöksen C(2016) 4964 final, joka koskee Lufthansa vaatimusta luopua osittain sitoumuksista, jotka koskevat reittejä Zürich-Tukholma ja Zürich-Varsova
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan päätös on kumottava, koska siihen sisältyy ilmeinen arviointivirhe, jonka seurauksena siinä loukataan suhteellisuusperiaatetta ja luottamuksensuojan periaatetta kieltäytymällä tarkastelemasta uudelleen tiettyjä sitoumuksia, jotka asetettiin komission 4.7.2005 asiassa COMP/M.3770 – Lufthansa v. Swiss tekemällä päätöksellä, ja/tai luopumasta niistä.
            
         
               2)
            
            
               Toinen kanneperuste, jonka mukaan päätös on kumottava, koska komissio loukkasi hyvän hallinnon periaatetta, kun se ei arvioinut tarkasti ja puolueettomasti kaikkia asiaan kuuluvia seikkoja.
            
         
               3)
            
            
               Kolmas kanneperuste, jonka mukaan päätös on kumottava, koska komissio käytti harkintavaltaansa väärin kiertämällä asetuksen 1/2003 mukaisen hallinnollisen menettelyn.